PATVIRTINTA

Žagarės vaikų lopšelio-darželio „Vyšniukas“

direktoriaus 2021 m. sausio 8 d. įsakymu Nr. V-6

**ŽAGARĖS VAIKŲ LOPŠELIO-DARŽELIO ,,VYŠNIUKAS“**

**PRIEŠMOKYKLINĖS UGDYMO GRUPĖS**

**ILGALAIKIS UGDOMOSIOS VEIKLOS 2021 METŲ PLANAS (SAUSIO – GRUODŽIO MĖN.)**

**Grupės vaikų savitumas**

Grupę lanko 10 vaikų: 4 berniukai ir 6 mergaitės. 1 grupės vaikas nelankė šio darželio. 9 vaikai atėjo iš jaunesnės vaikų grupės. Visi grupės vaikai iš lietuvių šeimų.

Visi grupę lankantys vaikai – priešmokyklinukai.

Visi grupės vaikai kalba lietuvių kalba. Dalis vaikų turi kalbos sutrikimų. Jiems reikalinga logopedo pagalba.

Vaikai mėgsta žaisti judriuosius, vaidmeninius žaidimus. Yra vaikų, kurie pažįsta kai kurias raides, geba užrašyti savo vardą, domisi rašmenimis, įvairiomis knygomis. Visi vaikai šiek tiek moka skaičiuoti. Grupės vaikai smalsūs, žingeidūs, judrūs.

Vaikai priešmokyklinėje grupėje bus ugdomi, atsižvelgiant į jų ugdymo (si) poreikius, siekiant padėti vaikui subręsti mokyklai.

**Priešmokyklinės ugdymo grupės tikslas** – atsižvelgiant į kiekvieno vaiko patirtį, galias, ugdymosi poreikius užtikrinti optimalią vaiko raidą, padėti pasirengti mokytis pagal pradinio gydymo programą.

**Uždaviniai:**

1.Garantuoti vaikui saugius, turiningus, džiugius ir kūrybiškus priešmokyklinius metus. Gerbti ir palaikyti vaiko žaidimą, sudaryti sąlygas jo plėtotei.

2.Skatinti veikti, bendrauti ir bendradarbiauti su bendraamžiais ir suaugusiaisiais, kartu plėtojant jo emocinę, socialinę ir kultūrinę patirtį.

3.Sergėti ir stiprinti vaiko psichinę ir fizinę sveikatą, garantuoti jo saugumą, padėti adaptuotis naujoje ugdymosi aplinkoje, tenkinti aktyvumo ir judėjimo poreikį.

4.Plėsti vaiko supratimą apie aplinkinį pasaulį, sudarant galimybes patirti pažinimo džiaugsmą, plėtoti intelektinius gebėjimus, atrasti ir perimti įvairius pasaulio pažinimo būdus.

5.Ugdyti sakytinę vaiko kalbą kaip saviraiškos, bendravimo, pažinimo priemonę, sudaryti prielaidas ugdytis rašytinę kalbą, žadinti ir puoselėti vaiko poreikį knygai.

6. Ugdyti vaiko kūrybiškumą, žadinti jautrumą aplinkos estetikai ir meno reiškiniams, skatinti atskleisti save meno priemonėmis ir kitais būdais.

7. Dalyvauti tarptautinėje programoje “Zipio draugai”.

**Ugdymo procesui naudojama metodinė medžiaga ir ištekliai:**

* Priešmokyklinio ugdymo bendroji programa 2014;
* OPA PA priešmokyklinio ugdymo pedagogo knyga;
* OPA PA priešmokyklinuko knyga;
* OPA PA dalijamoji medžiaga;
* OPA PA garso įrašai;
* Pratybų sąsiuviniai priešmokyklinukams “Aš mokausi” 4 dalys;
* rankos lavinimo pratybos (iš serijos „Rengiuosi į mokyklą“); knygelė ikimokyklinukui.
* Metodinės priemonės (darželio; auklėtojų pagamintos).
* Internetiniai puslapiai ir platformos.

**Nuotolinio ugdymo principai:**

* Išsiaiškinama su tėvais, kokias prieigas ir priemones turi bendrauti ir tęsti ugdymo procesą nuotoliniu būdu.
* Informuojami tėvai, kokiu būdu bus bendraujama, pateikiama informacija ir ugdymo turinys, gaunamas grįžtamasis ryšys.
* Nutarta bendrauti ir ugdymą organizuoti **mišriu būdu** pagal pedagogų bei tėvų galimybes: uždaroje „Facebook“ grupėje, el. paštu, skambučiais, SMS žinutėmis, Facebook Messenger ir pristatyti į namus užduočių aplanką.
* Ugdymo procesas ir turinys planuojamas ir pateikiamas savaitei (kiekvieną pirmadienį).
* Supažindinama su tikslu ir uždaviniais.
* Pasiūlomos įvairios veiklos pagal ugdomas kompetencijas.
* Pateikiamos nuorodas į internetinius puslapius.
* Atsiunčiamos pedagogų paruoštos užduotys.
* Numatomos priemonės ir laikas grįžtamajam ryšiui ir konsultacijoms.

**Pasiekimų vertinimas:**

#### Remiantis Priešmokyklinio ugdymo bendrąja programa (2014 m.), pildomas Vaiko ugdymo pasiekimų ir pažangos aplankas (2k. per mokslo metus (ruduo-pavasaris));

#### 2 kartus per metus (rudenį-pavasarį) atliekamas Mokyklinės brandos tyrimas (J. Jiraseko orientacinis mokyklinės brandos testas (modifikuotas A.Kerno)),

#### Kaupiamas ir pildomas vaiko Priešmokyklinio ugdymo pasiekimų ir pažangos aplankas:

#### vaiko daroma pažanga yra vertinama nuolat, pasirenkant vertinimo būdus ir metodus: stebėjimą, pokalbį, diskusiją, vaiko pasakojimus, jo darbelių ir veiklos analizę, garso, vaizdo įrašus ir kt.,

#### kasdienė informacija apie vaiko pasiekimus kaupiama ir fiksuojama vaiko pasiekimų apraše, aplanke, skaitmeninėse laikmenose ar kt.

#### Vaikų pasiekimai ir pažanga su tėvais aptariami individualiai, esant poreikiui, bet ne rečiau kaip 2 kartus per metus.

#### Pavasarį pateikiama Priešmokyklinio ugdymo pedagogo (ų) rekomendacija būsimam pradinių klasių mokytojui.

|  |  |  |  |  |  |
| --- | --- | --- | --- | --- | --- |
| Sausis | **1 savaitė**  **Ant kilimo**  Žino, kaip atrodo knyga, sukuria bendrą ar savą knygą su iliustracijomis; žino, kaip elgtis su knygomis, geba tai įvardyti 2 – 3 sakiniais; geba 2 – 3 sakiniais papasakoti apie savo mėgstamą knygą (veikėjai, nuotykiai); aptaria, koks kompiuterio poveikis žmogaus organizmui.  **Kūno kultūra:**  Bėgimas pralendant kliūtį ir parbėgimas. | **2 savaitė**  **Prekybos centre**  Geba palyginti daiktus, jų savybes, grupuoti juos pagal 2 nurodytus požymius (spalvą ir formą); geba nusakyti daiktų erdvinę padėtį pagal judėjimo kryptį (aukštyn ir žemyn); bando skaityti; iš žinomų raidžių sudeda atvirą skiemenį, skiemenis jungia į dviskiemenį žodį.  **Kūno** **kultūra**:  Ėjimas suoleliu atliekant judesius rankomis, kojomis. | **3 savaitė**  **Ant stogo**  Lygindami daiktus tarpusavyje, geba nusakyti jų erdvinę padėtį („arti“, „toli“); atlikdami pedagogo siūlomus bandymus, savarankiškai padaro paprastas išvadas apie tiriamus reiškinius; klausydamiesi C. Debussy kūrinio „Mėnulio šviesa“, geba juo pasigrožėti, trumpai apibūdina jo nuotaiką ir kilusius jausmus.  **Kūno** **kultūra**:  Šliaužimas suoleliu ant pilvo, nugara, spiriantis kojomis. | **4 savaitė**  **Muziejuje**  Lankydamiesi muziejuje ir žaisdami imitacinius žaidimus, mokosi orientuotis muziejuose ir tinkamai juose elgtis; atpažįsta ir trumpai apibūdina 2 – 3 jūrinius arba prie jūros gyvenančius gyvūnus; pasako duoto skaitmens kaimynus (iki 10-ies)).  **Kūno kultūra**:  Ėjimas suoleliu kartu nešant rankose vieną, du daiktus; kamuolio metimas vienas kitam, sugavimas. | **Pastabos** |
| Vasaris | **1 savaitė**  **Vanduo- gyvybės šaltinis.**  Kas yra vandens bokštas; vandens valymo įrengimai; tyrimų laboratorijos; koks vandens kelias iki stiklinės; platesnė pažintis su vandeniu; įvairūs eksperimentai; vandens svarba gyvybei; vandens apytakos ratas.  **Prevencinė programa**  Saugus, kai žinau...“  **Kūno kultūra:**  Ėjimas tarp išdėliotų daiktų vorele paskui pedagogą. | **2 savaitė**  **Per Lietuvą**  Susipažįsta su 2-3 svarbiais kultūriniais Lietuvos objektais, geba 1-2 sakiniais apie juos papasakoti; žino, kaip atrodo Lietuvos valstybės simboliai (herbas ir vėliava), išskiria juos iš kitų panašių simbolių; ,,keliauja” Lietuvos žemėlapiu, ,,apsistodami” įvairiuose miestuose, prie jūros, upių, ežerų, miškuose, aukštumose, žemumose, prisimindami, ar yra čia buvę, ką veikę, ką girdėję iš kitų; domėdamiesi, kas čia yra ypatingo, fantazuodami; išvyksta į kokią žinomą savo vietovės vietą.  Edukacinis užsiėmimas ,,Gaminame Užgavėnių kaukes“.  **Kūno kultūra:**  Lindimas pro įvairaus aukščio kliūtis. | **3 savaitė**  **Blynų šventė**  Aiškinasi įvairių. žodžių reikšmę; mokosi prašymo, kaulijimo posmelių; kuria linksmą nuotaiką; aptaria Užgavėnių personažus; susipažįsta su tradiciniais Užgavėnių valgiais, mitybos tradicijomis seniau ir dabar;  patys gamina kaukes panaudodami įvairias medžiagas.  Užgavėnės  **Kūno kultūra:**  Ėjimas gimnastikos suoleliu ir kamuoliuko nustūmimas nuo suoliuko. | **4 savaitė**  **Mugėje**  Atlikdami pedagogo skirtas užduotis ir žaisdami imitacinius pirkimo ir pardavimo žaidimus, susipažįsta su kainomis, geba jas palyginti, suvokia daiktų vertę; pasirengimas Kaziuko mugei, darbelių gaminimas; prekiavimas darbeliais; aiškinasi, kas yra prekyba, kur perkama, parduodama; pinigai, kam jie reikalingi, kaip jie uždirbami; pasirengimas Kaziuko mugei, darbelių gaminimas; prekiavimas darbeliais.  **Kūno kultūra:**  Bėgimas salėje pagal signalą keičiant kryptį. | **Pastabos** |

|  |  |  |  |  |  |
| --- | --- | --- | --- | --- | --- |
| Kovas | **1 savaitė**  **Sėklų karalystėje**  Atlikdami užduotis grupelėse, geba išklausyti kitą nuomonę, derinti veiksmus; kartu siekia numatyto tikslo; atlikę pedagogo pasiūlytus tyrimus, geba padaryti išvadas, kokių sąlygų reikia, kad sėkla sudygtų ir užaugtų; lygindami grupuoja įvairias sėklas pagal nurodytus 2 požymius; susipažįsta su raide C.  Kaziuko mugė  **Kūno kultūra:**  Šokinėjimas ant vienos kojos, ant kitos vietoj, judant į priekį. | **2 savaitė**  **Varnėno inkile**  Įvardija 2-3 pavasario požymius; žaisdami žaidimą, stengiasi kuo tiksliau imituoti nurodyto paukščio judesius; aiškinasi, kokie paukščiai parskrido; paukščių svarba; atpažinimas iš nuotraukų; paukščių piešimas; sugrįžtančių paukščių stebėjimai, paukščių balsų klausymas, atpažinimas, pamėgdžiojimas). ir jų gaminimas iš įvairios medžiagos.  **Kūno kultūra:**  Mažų, didelių kamuolių metimas į dėžę, vienas kitam nuo krūtinės, iš viršaus, iš apačios. | **3 savaitė**  **Į pagalbą gamtai**  Rūpinasi aplinkos tvarka ir švara, suvokia, kodėl reikia tausoti gamtą; susipažįsta su atliekų rūšiavimo tvarka; iš antrinių žaliavų kuria pasirinktą erdvinį darbelį; įtvirtina skaičiaus ir skaičių sekos sąvokas, nurodo skaičių kaimynus.  „Vaikų linijos“ inicijuota „Veiksmo savaitė BE PATYČIŲ“  **Kūno kultūra:**  Lipimas gimnastikos sienele iki viršaus pakaitomis, pristatomu būdu. | **4 savaitė**  **Knygelė – mūsų draugė.**  Sužino, kaip atrodo knyga, kuria bendrą knygą su iliustracijomis; žino, kaip elgtis su knygomis; 2-3 sakiniais papasakoja apie savo mėgstamą knygą; aptaria kompiuterio poveikį žmogaus organizmui; knygų įvairovė; knygelių vartymas, aptarimas; knygų kūrimas.  **Kūno kultūra:**  Lipimas gimnastikos sienele, perlipimas į kitą, nulipimas. | **Pastabos** |
| Balandis | **1 savaitė**  **Velykų savaitė**  Sužino apie Verbų sekmadienį; klausosi mito apie pasaulio atsiradimą; bando marginti kiaušinius; skiria sąvokas už – prieš, kairėn - dešinėn); kokie Velykų papročiai, tradicijos, kiaušinių marginimas, velykinių darbelių gaminimas iš antrinių žaliavų.  Velykų šventė  Respublikinis projektas ,,Žalioji palangė”  **Kūno kultūra:**  Šokinėjimas su kamuoliu tarp kojų. ėjimas, išsisklaidymas, sustojimas įvairiais rikiuotės būdais. | **2 savaitė**  **Atostogų savaitė**  (Praeitų temų kartojimas). | **3 savaitė**  **Žaidimų aikštelėje**  Žaisdami įvairių tipų žaidimus, stengiasi laikytis taisyklių, atsižvelgia į kitų vaikų poreikius; žaisdami stalo žaidimus, geba suskaičiuoti taškus, palyginti juos su draugo surinktais taškais; šokdami ratelius, stengiasi koordinuoti judesius, judėti darniai ir sutartinai su draugais).  Akcija „Darom“- darželio teritorijos tvarkymas  **Kūno kultūra:**  Kamuolio ridenimas, metimas viena ranka draugui. | **4 savaitė**  **Per mokslo kalnus**  Stebi, tyrinėja, eksperimentuoja su įvairiomis medžiagomis (oru vandeniu), pasitelkdami pojūčius daro išvadas; susipažįsta su raide S, atlikdami klausymo užduotis, atpažįsta kasdienės aplinkos, buities garsus, apibūdina juos savais žodžiais.  **Kūno kultūra:**  Kybojimas ant ištiestų rankų ant gimnastikos sienelės. | **Pastabos** |
| Gegužė | **1 savaitė**  **Tarp žiedų**  Atlikdami vaidybines užduotis, įvardina, kas svarbu draugiškiems santykiams palaikyti, mokosi gerbti kito nuomonę; dirbdami grupelėse, geba laikytis taisyklių, pasidalyti duotomis priemonėmis; susipažinę su bitėmis, stengiasi tiksliai žaisti imitacinius žaidimus, geba pamėgdžioti bičių dūzgesį: parinkti tinkamą garsą konkrečiai situacijai; pakartoja žinomas geometrines formas, susipažįsta su šešiakampiu.  Projektas ,,Spalvota savaitė“  **Kūno kultūra:**  Ėjimas, išsisklaidymas, sustojimas įvairiais rikiuotės būdais. | **2 savaitė**  **Dovanų dirbtuvėje**  Remdamiesi asmenine patirtimi, geba paaiškinti šeimos sąvoką, įvardina 2-3 šeimos taisykles, įpročius; supranta, koks jo vaidmuo šeimoje; supranta, kas yra žodis, sakinys, tekstas, geba nurodyti teksto pradžią ir pabaigą; menines užduotis stengiasi atlikti laikydamiesi žodinių instrukcijų, taupiai naudoja reikalingas medžiagas.  **Kūno kultūra:**  **A**tšokusio nuo žemės kamuolio atmušinėjimas dešine, kaire ranka. | **3 savaitė**  **Draugų būryje**  Stebėdami gyvenimą šeimoje, grupėje, per TV, pateikia 1-2 tinkamo ir netinkamo elgesio pavyzdžius, geba juos 2-3 sakiniais pakomentuoti; remdamiesi pateiktu pavyzdžiu, geba 2-3 sakiniais papasakoti apie geriausią draugą; paaiškina, kaip galima susidraugauti ir palaikyti draugystę.  **Kūno kultūra:**  Kamuolio metimas vienas kitam judant ir pagaunant. | **4 savaitė**  **Aš-būsimasis mokinys (2 savaitės)**  Pakartoja, prisimena, ką sužinojo per visus mokslo metus; susipažįsta su būsimąja mokytoja; mokosi eilėraštukus, prisimena išmoktas daineles, ratelius, žaidimus būsimai šventei. | **Pastabos** |

|  |  |  |  |  |  |
| --- | --- | --- | --- | --- | --- |
| Rugsėjis | **1 savaitė**  **OPA PA grupėje. (Sveikas, darželi. Aš tarp draugų).**  Mokosi mandagiai pasisveikinti, atsisveikinti, 2 – 3 sakiniais papasakoja apie save; padedami pedagogo, susitaria, kokios elgesio taisyklės (grupėje, salėje, lauke ir kt.), stengiasi jų laikytis; koks dienos ir savaitės veiklų planas; susipažįsta su raide I; susipažįsta su skaičiumi 1; aptaria, kiek susirinko po vasaros; susipažįsta su naujais draugais, su nauja grupe, joje dirbančiais žmonėmis, daiktais, žaislais.  **Kūno kultūra:**  Ėjimas salės/kieme esančios aikštelės pakraščiais vorele | **2 savaitė**.  **Rudens dirbtuvėje**  Lygina šiltų ir šaltų spalvų paveikslus; vardija kiekvienas savo nuotaiką; įvardija pateiktas spalvas;  dirbdami su tikrais daiktais, juos skaičiuodami, palygina ir įvardija, kurioje krūvelėje daiktų daugiau, kurioje mažiau; aptaria rudens spalvas; susipažįsta su pagrindinėmis spalvomis; mėgina nusakyti savo jausmus; susipažįsta su raide T; susipažįsta su skaičiumi 2.  **Kūno kultūra:**  Šuoliai tiesiai „kaip kiškučiai“, šokti tiesiom kojom į priekį, šuoliuoti kaip „varlytės“ atsitūpus. | **3 savaitė**  **Saugiai į darželį, saugiai** **į namus.**  Mokosi saugaus elgesio taisyklių, aptariama šviesoforo paskirtis, atšvaitų reikalingumas, žiūri ir aptaria Amsio filmukus; skaičiuoja daiktus, lygina ir įvardija, kurioje krūvelėje daiktų daugiau (kiek), kurioje mažiau (kiek); susipažįsta su raide V; susipažįsta su skaičiumi 3 bei geometrine figūra – trikampiu.  Praktinis užsiėmimas-kaip saugiai elgtis, taisyklingai pereiti gatvę.  Floristinių kilimų šventė darželio kieme  **Kūno kultūra:**  Bėgimas salės/aikštelės pakraščiais vorele, „gyvatėle“, pagal orientyrus. | **4 savaitė**  **Po kopūsto lapu**  Artimiau susipažįsta su sraige ir slieku, lygina juos; vardija, kurie maisto produktai stiprina sveikatą ir kurie sveikatai kenkia; imituoja slieko ir sraigės judėjimą: susiriečia, šliaužia tiek tiesia linija, tiek aplenkdami kliūtis; susipažįsta su raide L; susipažįsta su skaičiumi 4.  Dalyvavimas Solidarumo bėgime 2020 .  **Kūno kultūra:**  Susiriečia, šliaužia tiek tiesia linija, tiek aplenkdami kliūtis. | **Pastabos** |

|  |  |  |  |  |  |
| --- | --- | --- | --- | --- | --- |
| Spalis | **1 savaitė**  **Per balas**  Atlieka keletą bandymų, kaip ir kur susidaro balos; klausydamiesi muzikos, geba pajusti jos grožį, stengiasi pamėgdžioti gamtos, supančios aplinkos garsus (kokie vandens, vėjo, lapų skleidžiami garsai (bandymai tokius garsus sukelti, juos išgirsti)); paaiškina, kokius drabužius ir avalynę dera pasirinkti, kai lietingas oras; susipažįsta su raide A; susipažįsta su skaičiumi 5 bei geometrine figūra – apskritimu.  **Kūno kultūra:**  Užlipimas ir nulipimas, ėjimas, ropojimas ant gimnastikos suolelio. | **2 savaitė**.  Miško takeliu  Atpažįsta kuo daugiau medžių rūšių, jų sėklų, sužino apie miško teikiamą naudą; atpažįsta ežį, voverę, lapę, pasako apie juos 2 – 3 sakinius; aptariamas saugus elgesys miške; sąvokos (kairė - dešinė)); susipažįsta su raide K bei geometrine figūra – ovalu; aptariama sąvoka lygu (=).  **Kūno kultūra:**  Kliūčių apibėgimas ir parbėgimas tiesiai. | **3 savaitė**  Senelio kieme  Aptariama, kokie namų augintiniai, jų priežiūra; ką norėčiau auginti ir (arba) ką auginu (savo augintinio pristatymas); koks mūsų ryšys su gyvūnais; dėmesys šalia esantiems gyvūnams, dėkingumo pajauta už jų dovanas žmogui ; 1 – 3 sakiniais įvardija, kaip prižiūrėti savo daiktus, kad jie būtų tvarkingi; susipažįsta su raide Y; susipažįsta su skaičiumi 6; aptariamos sąvokos pliusas, sudėtis (+).  **Kūno kultūra:**  Ėjimas ant kulnų, ant pirštų, aukštai keliant sulenktas kojas. | **4 savaitė**  Tarp žvakelių ir žvaigždelių  Susipažįsta su molio ir vaško savybėmis; žino, kaip tinkamai elgtis įvairiose situacijose (kapinėse); vaikai pajunta pagarbą šalia esantiems žmonėms, jų gyvybei, pratinasi susikaupę prisiminti, paminėti, pagerbti mirusiuosius; susipažįsta su raidėmis Z, Ž; susipažįsta su skaičiumi 7.  **Kūno kultūra:**  Šokimas į lanką ir iš jo bei peršokimas iš vieno lanko į kitą. | **Pastabos** |

|  |  |  |  |  |  |
| --- | --- | --- | --- | --- | --- |
| Lapkritis | **1 savaitė**  **Prie stalo**  Geba skirti mandagų, pagarbų elgesį prie stalo nuo netinkamo; pateikia 1 – 2 gero elgesio pavyzdžius; išklauso pedagogo sekamą pasaką, stengiasi įsiminti jos seką, ją pasekti; aptaria duonos kelią iki mūsų stalo; susipažįsta su raide H; susipažįsta su skaičiumi 8.  Tarptautinė Tolerancijos diena.  **Kūno kultūra:**  Ėjimas suoleliu ties viduriu prasilenkiant su draugu. | **2 savaitė**.  **Sveikų dantukų šalyje.**  Kalbasi ir sužino apie dantukus, jų pavadinimus, priežiūrą; aiškinasi apie dantų pastas ir kitas dantų priežiūros priemones, žiūri ir aptaria filmuką „Bakteriukas ir ėduoniukas“ ; apžiūri savo dantų šepetėlius, jų būklę; susipažįsta su raide F; susipažįsta su skaičiumi 9.  Prevencinė programa ,,Rūkymui-ne“.  **Kūno kultūra:**  Kamuolio metimas į viršų, į žemę ir stebėjimas kaip atšoka, stengtis jį pagauti. | **3 savaitė**  **Statybose**  Geba nusakyti elementarią darbų, veiksmų seką; atpažįsta ir išskiria kvadratą iš kitų pateiktų geometrinių figūrų; susipažįsta su raide N; susipažįsta su skaičiumi 10; susipažįsta su sąvokomis „už“, „prieš“, nusako daiktų padėtį erdvėje).  **Kūno kultūra:**  Lindimas pro lanką ropojant priekiu, nugara, šonu. | **4 savaitė**  **Į pasaką**  Klausosi skaitomų ir sekamų pasakų, linksmos istorijos (bando sukurti patys), patys bando pasekti pasakų; geba įvardinti pasakų veikėjų elgesį, pasakyti, kaip kuris veikėjas elgiasi; pasako, kaip bendrauti su nepažįstamais žmonėmis, žino situacijas, kurios kelia grėsmę saugumui; susipažįsta su raide E; susipažįsta su sąvokomis „ant“, „po“.  **Kūno kultūra:**  Ėjimas vorele peržengiant per salėje išdėliotas kliūtis (lazdos, lankai, kaladėlės). | **Pastabos** |

|  |  |  |  |  |  |
| --- | --- | --- | --- | --- | --- |
| Gruodis | **1 savaitė**  **Per sniegą**  Remdamiesi patirtimi, nurodo, kuo panašūs ir kuo skiriasi duoti daiktai, palygina juos pagal dydį; stebi, kaip kinta vandens būsena, keičiantis temperatūrai, tai įvardija tinkamais žodžiais, aptaria, kaip elgtis čiuožiant, slidinėjant, važinėjantis rogutėmis; susipažįsta su raide Ė ; susipažįsta su skaičiumi 0.  Kalėdinių darbelių paroda darželyje.  **Kūno kultūra:**  Bėgimas lenktyniaujant, kas greičiau atliks užduotį (atneš kamuolį ar pan.). | **2 savaitė**.  **Prie puodelio arbatos**  Žino, kaip apsikabinti, nusišypsoti, tarti gražų žodį, galima suteikti džiaugsmo kitiems, mokosi užjausti, paguosti; susipažįsta su kai kuriomis vaistažolėmis, bent keletą jų atpažįsta; susipažįsta su raide M.  Pažintis su vaistažolėmis, arbatos ragavimas.  **Kūno kultūra:**  Nušokimas nuo suoliuko, didelių trinkų ant čiužinio ar į lanką. | **3 savaitė**  **Prie eglutės!**  Išklausę pedagogo pasakojimų, įvardija keletą Kalėdų papročių, 2 – 3 sakiniais įvardija, kaip Kalėdas švenčia savo šeimoje; šventinių sveikinimų artimiesiems, draugams kūrimas; kartu aiškinamasi kaip ir kuo saugiau puošti eglutę; kas tai yra pirotechnika, kuo ji pavojinga.  ŠVENTĖ: susitikimas su Kalėdų Seneliu.  **Kūno kultūra:**  Mažo ar didelio kamuolio metimas į pakabintą daiktą ar taikinį. | **4 savaitė**  **Prie eglutės!(tęsinys)**  Išklausę pedagogo pasakojimų, įvardija keletą Kalėdų papročių, 2 – 3 sakiniais įvardija, kaip Kalėdas švenčia savo šeimoje; šventinių sveikinimų artimiesiems, draugams kūrimas; kartu aiškinamasi kaip ir kuo saugiau puošti eglutę; kas tai yra pirotechnika, kuo ji pavojinga. | **Pastabos** |

Žagarės vaikų lopšelis-darželis ,,Vyšniukas“

Priešmokyklinio ugdymo **,,Zuikių Puikių“** grupė

**ALKOHOLIO, TABAKO IR KITŲ PSICHIKĄ VEIKIANČIŲ MEDŽIAGŲ VARTOJIMO PREVENCIJOS PROGRAMOS ĮGYVENDINIMO**

**PLANAS**

Planą paruošė auklėtojos

I. Virbalienė ir R.Šakinskaitė

2021 m.

|  |  |  |  |  |  |  |
| --- | --- | --- | --- | --- | --- | --- |
| Tikslas: ugdyti vaiką, motyvuotą sveikai gyventi, nevartoti alkoholio, tabako ir kitų psichiką veikiančių medžiagų  Uždaviniai:   1. Padėti vaikam suprasti, kaip augti sveikam ir saugiam, išvengti pavojingų medžiagų ir rizikingo elgesio. 2. Ugdyti gebėjimus suprasti savo sveikatos būklę, atsargiai elgtis su vaistais, buitinėmis cheminėmis medžiagomis, vengti rizikos, susijusios su rūkymu ir alkoholinių gėrimų vartojimu. 3. Skatinti nuostatas: saugoti ir stiprinti sveikatą, laikytis saugos buityje, vengti kenksmingų medžiagų ir rizikingo elgesio. | | | | | | |
| Tema | Numatomas įgyvendinimo terminas | Pasiekimai | Žinios | Gebėjimai ir įgūdžiai | Vertybinės nuostatos | Pastabos/ refleksija |
| Buitinės cheminės medžiagos  ,,Saugus, kai žinau...“ | 2021m. sausis | Siekti, kad vaikai   * žinotų, kad buityje naudojamas medžiagas galima naudoti tik pagal paskirtį ir laikantis saugos nurodymų. * Suprastų, kokį pavojų gali kelti netinkamai naudojamos buitinės cheminės medžiagos ir gebėtų elgtis atsargiai. * Gebėtų laikytis elementarių higienos įpročių | Kai kurios buityje naudojamos medžiagos (valikliai, skalbimo milteliai, dažai, klijai ir kt.), jų paskirtis | Ugdomi gebėjimai naudoti buitines chemines medžiagas tik pagal paskirtį ir tik prižiūrint suaugusiems, taip pat pastebėti netinkamoje vietoje laikomas buitinės chemijos priemones ir pranešti suaugusiems apie tai | Ugdomos savisaugos ir švaros laikymosi nuostatos |  |
| Alkoholiniai gėrimai  ,,Kvaišalai- kvailiams“ | 2021 m. vasaris | Siekti, kad vaikai   * Žinotų, kad alkoholiniai gėrimai labai kenkia suaugusiųjų ir ypač vaikų sveikatai. * Suprastų, kodėl vaikams draudžiama vartoti alkoholinius gėrimus. * Paaiškintų ko negalima daryti išgėrusiam žmogui (pvz. vairuoti transporto priemonės, dirbti, plaukioti ir kt.) ir kodėl. * Numatytų, kokius įpročius reikėtų ugdytis norint augti sveikam ir stipriam | Alkoholinių gėrimų poveikis suaugusiam ir vaikui.  Išgėrusio žmogaus elgesys (pvz., agresyvumas savo poelgių nekontroliavimas...)  Šventės tradicijos, papročiai nevartojant alkoholio | Formuojami sveikos gyvensenos įgūdžiai.  Ugdomas gebėjimas vengti bendrauti su išgėrusiais asmenimis ir atsispirti smalsumui ar kitų siūlymams paragauti alkoholinių gėrimų. | Formuojamas neigiamas požiūris į alkoholinių gėrimų vartojimą; rūpinimasis savo sveikata. |  |
| Vaistai  ,,Atsargiai! Vaistai!“ | 2021m. kovas | Siekti, kad vaikai   * žinotų, kad vaistai vartojami tik sergant; * suprastų kodėl negalima imti jokių vaistų be tėvų ar gydytojų nurodymų * žinotų galimus pavojus dėl neatsargaus vaistų vartojimo | Sveikata ir sveikatos stiprinimo būdai (fizinis aktyvumas, vitaminai). Netinkamo vaistų vartojimo pasekmės | Ugdomi gebėjimai suprasti savo būseną, savijautą ir kreiptis pagalbos į suaugusiuosius, kai jaučiasi blogai | Ugdoma nuostata sveikai gyventi ir elgtis atsakingai su vaistais. Formuojamas atsakingas požiūris į sveikatą |  |
| Tabakas    ,,Rūkymui -NE“ | 2021 m. lapkritis | Siekti, kad vaikai   * Žinotų kokios yra neigiamos rūkymo pasekmės. * Žinotų, kokius įpročius reikėtų ugdytis norint augti sveikam ir stipriam * Suprastų, kodėl vaikams draudžiama rūkyti | Sveika gyvensena ir žalingi įpročiai.  Rūkymas – žalingas įprotis. Kodėl žmonės rūko?  Rūkymo poveikis vaikų sveikatai | Mokoma (si) skirti sveikos gyvensenos ir žalingus įpročius.  Skatinamas gebėjimas vengti pasyvaus rūkymo pavojaus | Ugdoma nuostata vengti ir netoleruoti rūkymo, nesekti blogu kitų pavyzdžiu |  |

Pastaba: auklėtojos pasilieka teisę esant reikalui keisti numatytą programos įgyvendinimo laiką.

Priedas **Žmogaus sauga**

|  |  |
| --- | --- |
| **Tema / potemė** | **Integruota į veiklą:** |
| **Saugūs namai ir saugus elgesys gatvėje**  ● Vienas namuose (Kaip elgtis, kai skambina nepažįstamas žmogus)  ● Pakeliui namo  ● Kai gatvėje jau tamsu  ● Ką daryti, jei tave užpuolė?  ● Pasimetus mieste  ● Kiti pavojai (Gaisras, nelaimingi atsitikimai,…) | „Saugiai į darželį. Saugiai į namus“.  Rugsėjo mėn. |
| **Pavojai miške**  ●Skaudūs įkandimai  ● Klastingi grybai  ● Pasiklydus miške | „Miško takeliu“.  Spalio mėn. |
| **Saugi buitis**  **● Virtuvė**  **● Svetainė**  **● Vonia (Ką daryti, kad nepakristumėte…)** | „Prie stalo“.  Lapkričio mėn. |

|  |  |
| --- | --- |
| **Saugūs žaidimai kieme**  ● Dviratis (Kad važiuotumėte dviračiu saugiai…)  ● Riedučiai  ● Žaidimų aikštelės (Žaidimų aikštelėje pavojinga…) | „Žaidimų aikštelėje“.  Balandžio mėn. |
| **Saugus elgesys sode, iškyloje**  ● Pavojingi sodo augalai  ● Saulės vonios | „Tarp žiedų“.  Gegužės mėn. |
| **Saugus elgesys vandenyje**  ● Pagalba skęstančiajam  ● Ant lūžtančio ledo (Ką daryti įlūžus) | „Vanduo – gyvybės šaltinis“.  Vasario mėn.  „Per sniegą“. Gruodžio mėn. |

Pastaba: auklėtojos pasilieka teisę esant reikalui (grupę pradėjo lankyti nauji ugdytiniai; pakitusi ugdymo forma; dalyvavimas įvairiuose projektuose ir konkursuose ) planą koreguoti.